61973J0119
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 5ης Δεκεμβρίου 1973 (
*1
)
Αντικείμενο της υποθέσεως:
Ερμηνεία των άρθρων 8 και 11 του κανονισμού 19 του Συμβουλίου της 4ης Απριλίου 1962 (ABl. 1962, αρ. 30), περί του υπολογισμού της εισφοράς για το σιτάρι και του καθορισμού τιμής κατωφλίου του καλαμποκιού για τα κράτη μέλη τα οποία δεν έχουν σημαντική παραγωγή του δημητριακού αυτού.
Διατακτικό της αποφάσεως:
1)
Το άρθρο 11 του κανονισμού 19 του Συμβουλίου ΕΟΚ, της 4ης Απριλίου 1962, δεν επιβάλλει ούτε αποκλείει ένα κράτος μέλος να λαμβάνει υπόψη εξισωτική εισφορά του φόρου κύκλου εργασιών για τον υπολογισμό της εισφοράς για το σκληρό σιτάρι, εφόσον εξασφαλίζεται στο κράτος αυτό τιμή κατωφλίου ανώτερη κατά 5 % τουλάχιστον από την τιμή κατωφλίου του μαλακού σιταριού.
2)
Το άρθρο 8, παράγραφος 1, του κανονισμού 19 του Συμβουλίου ΕΟΚ, της 4ης Απριλίου 1962, έχει την έννοια ότι τα κράτη μέλη τα οποία δεν έχουν σημαντική παραγωγή καλαμποκιού δεν μπορούν κατά τον καθορισμό της τιμής κατωφλίου του αραβοσίτου να λαμβάνουν υπόψη τα χαρακτηριστικά των διαφόρων ποικιλιών των εν λόγω δημητριακών, εφόσον αυτό θα οδηγούσε σε τέτοια τιμή κατωφλίου του καλαμποκιού, που δεν θα μπορούσε να επιτευχθεί για την ενδεικτική τιμή του κριθαριού.
Πρόταση του γενικού εισαγγελέα:
Πρότεινε να δοθεί η εξής απάντηση:
Το άρθρο 11 του κανονισμού 19/62 του Συμβουλίου της Ευρωπαϊκής Οικονομικής Κοινότητας έχει την έννοια ότι ένα κράτος μέλος, κατά την άσκηση της ευ χερείας εκτιμήσεως που του παρέχει η παράγραφος 4 του άρθρου αυτού, οφείλει να θεωρεί ως παράγοντα που πρέπει να ληφθεί υπόψη το κόστος που υπολογίζεται ότι θα έχει να αντιμετωπίσει ένας εισαγωγέας σκληρού σιταριού, συμπεριλαμβανομένων των φορολογικών επιβαρύνσεων όπως η εξισωτική εισφορά του φόρου κύκλου εργασιών που ισχύει στη Γερμανία, δεν πρέπει όμως να γίνεται εξαιτίας του φόρου αυτού του είδους καμιά μείωση κατά τον υπολογισμό της εισφοράς, σύμφωνα με την παράγραφο 1 ή την παράγραφο 2 αυτού του άρθρου, μετά τον καθορισμό της τιμής κατωφλίου κατ' εφαρμογή της παραγράφου 4.
Κατά τα λοιπά, η πρόταση ταυτίζεται κατά βάση με το σημείο 2 του διατακτικού.
(
*1
)	Γλώσσα διαδικασίας: η γερμανική.